বিবাহ বহির্ভূত সম্পর্কের জেরে স্বামীর উপরে স্ত্রীর হামলা, বা স্ত্রীর উপরে স্বামীর আক্রমণ নতুন কিছু নয়। কয়েকদিন আগেই এরাজ্যের জয়নগরে বিবাহ বহির্ভূত সম্পর্কের সন্দেহে এক গৃহবধূকে নগ্ন করে গ্রামে ঘোরানোর অভিযোগ উঠেছিল। তাঁর মাথাও ন্যাড়া করে দেওয়া হয়েছিল। 
এবার অবশ্য মহিলা নয়। বিবাহ বহির্ভূত সম্পর্কের অভিযোগে পঞ্চায়েতের নিদানে বিশেষ ‘শাস্তি’ দেওয়া হল এক পুরুষকে। তবে এবার আর বাংলা নয়, এই ঘটনার সাক্ষী থাকল উত্তরাখণ্ডের রুরকি।
স্থানীয় ইমার্তি গ্রামে এই ঘটনাটি ঘটেছে। অভিযুক্ত ওই ব্যক্তির বিরুদ্ধে বিবাহ বহির্ভূত সম্পর্কে যুক্ত থাকার অভিযোগ উঠেছিল। তারই বিচার করে শাস্তি দেয় গ্রাম পঞ্চায়েত। বিচার শেষে শাস্তি হিসেবে অভিযুক্তের মুখে কালি মাখিয়ে, গলায় জুতোর মালা পরিয়ে গোটা গ্রামে ঘোরানো হয়। 
ঘটনাটি সামনে আসতেই চাঞ্চল্য ছড়িয়েছে। এই ঘটনায় অভিযোগ নথিভুক্ত করে তদন্ত শুরু করেছে পুলিশ। 
ওই ব্যক্তির বিরুদ্ধে ওঠা অভিযোগ আদৌ সত্যি কি না, তা প্রমাণিত নয়। কিন্তু পরকীয়ার শাস্তি যদি এমন ‘মারাত্মক’ হয়, এমন কাজ করার আগে দু’বার ভাববেন যে কেউ।
দেখুন ভিডিও